**Avaluació de presentacions orals**

**Rúbrica 1: analítica complexa**

|  |  |  |  |  |
| --- | --- | --- | --- | --- |
| **Ítems** |  | **EXCEL·LENT** | **CORRECTE** | **INSUFICIENT** |
| **Comunicació no verbal**  **5** | Postura corporal i moviment | Té el cos recte i relaxat. Utilitza les mans per acompanyar l’explicació. Assenyala allò que explica.  2 | Té el cos bastant recte, no està gaire relaxat. Utilitza una mica les mans quan parla. Només de vegades assenyala el que explica.  1 | Té el cos encorbat i està nerviós o bé té una postura poc adequada. Utilitza poc les mans quan parla. No assenyala les coses que està  explicant.  0 |
| Mirada | Mira la gent que l'escolta sense distreure's.  Contacta visualment amb tots els oients.  3 | De vegades mira la gent. Es distreu i de vegades contacta visualment amb els oients.  1 | Mira molt poc o gens la gent o només una persona. Es distreu i mira al terra.  Contacta poc visualment amb els oients.  0 |
| **Fluïdesa**  **10** | Vocalització | Vocalitza quan parla de manera que sonen perfectament totes les síl·labes. S’entén perfetament el que diu.  2 | Obre una mica la boca, li costa vocalitzar algun so. S’entenen la majoria de síl·labes, però no s’entén tot el que diu.  1 | Obre molt poc la boca, no vocalitza, se l’entén amb dificultat o no se l’entén.  0 |
| Volum i entonació | Se’l sent des de qualsevol lloc de l’aula. El patró entonatiu va variant i coincideix amb la semàntica i la pragmàtica d’allò que diu.  2 | El volum és una mica fluix, se’l sent només si estàs al seu costat. El patró entonatiu no varia gaire i/o a vegades no coincideix amb la semàntica i la pragmàtica d’allò que diu.  1 | Parla massa fluix. Costa molt sentir el que diu. El patró entonatiu no varia i no acompanya ni coincideix amb la semàntica i la pragmàtica d’allò que diu.  0 |
| Velocitat i ritme | Parla a una velocitat adequada. Se l’entén bé sense que es faci lent. Per regular el ritme, va més a poc a poc en els moments clau i fa pauses que remarquen mots o separen idees.  2 | Parla força ràpid o força lentament. Regula poc el ritme. Costa seguir el que diu.  1 | Parla massa ràpid o massa lentament. No regula el ritme. No s’entén el que diu.  0 |
| Seguretat i desimboltura | Parla de forma expressiva. Posa atenció a allò que diu i com ho diu.  2 | Parla de forma poc expressiva.  1 | Parla igual tota l’estona i no és expressiu.  0 |
| Gestió del temps | S’ajusta al temps establert.  2 | S’excedeix o li manca temps, però no gaire.  1 | Acaba massa aviat o utilitza molt més temps del previst.  0 |
| **Estructura i construcció del discurs**  **15** | Presentació estructurada i ben organitzada | Ben estructurat. Hi ha diferents apartats. Inclou títol, introducció, desenvolupament i conclusió. Idees ben organitzades i diferenciades (quan cal).  5 | Alguns errors en l’estructura. Falten alguns apartats o no estan ben resolts. Es barregen idees. S’afegeix informació nova a la conclusió.  3 | L'estructura no segueix un ordre clar. La presentació no està estructurada per apartats. Barreja constant d’idees.  0 |
| Repetició d’idees | No es repeteix cap idea. L’exposició és clara.  5 | Es repeteix alguna idea. L’exposició és confusa en algun punt.  3 | Es repeteixen moltes idees. Costa seguir l’exposició.  0 |
| Cohesió | Utilitza els connectors correctament. L’ordre dels elements de la frase és correcte. Les idees progressen de manera lògica. No hi ha cap error de cohesió.  5 | Falten connectors o algun connector no està ben utilitzat. L’ordre d’algunes oracions no és correcte. Algunes idees són inconnexes i costa trobar-hi la relació. Hi ha un màxim de dos errors de cohesió discursiva (concordances, absència de subjectes, oracions sense verb principal, etc.).  3 | No hi ha connectors. Moltes oracions no segueixen un ordre correcte. No s’entén la relació que s’estableix entre les idees. Hi ha més de dos errors de cohesió discursiva (concordances, absència de subjectes, oracions sense verb principal, etc.).  0 |
| **Correcció**  **40** | Gramàtica | De manera general, la morfosintaxi segueix la normativa establerta. [0-2 errors no sistemàtics]  15 | La morfosintaxi segueix la normativa establerta, tot i que presenta alguns errors  esporàdics. [2-4 errors no sistemàtics]  7 | La morfosintaxi presenta errors detectables i sistemàtics, així com interferències d'altres  llengües. [+4 errors]  0 |
| Lèxic | El lèxic és genuí, variat, ric i precís. [0-2 errors]  5 | El lèxic és genuí, prou variat i ric,  però amb algunes interferències i/o  imprecisions. [2-4 errors]  2 | El lèxic és repetitiu, pobre, poc precís i  presenta força interferències d'altres  llengües. [+4 errors]  0 |
| Pronunciació | La fonètica és bona i la pronúncia és l’apropiada del català. [0-2 errors no sistemàtics]  20 | La fonètica és bona, però presenta algunes vacil·lacions. [2-4 errors no sistemàtics]  10 | La fonètica presenta errors detectables i sistemàtics. [+4 errors]  0 |
| **Adequació**  **30** | Registre lingüístic | El discurs s’adequa al registre lingüístic formal (llengua estàndard). [0-2 errors no sistemàtics]  20 | El discurs s’adequa al registre lingüístic formal (llengua estàndard), amb algunes vacil·lacions. [2-4 errors no sistemàtics]  10 | El discurs no s’adequa al registre lingüístic formal (llengua estàndard). [+4 errors]  0 |
| Adequació al tema i a la intencionalitat | El discurs adreça el tema principal i la llengua s’adequa tant al tema com a la intencionalitat (expositiva – explicativa).  10 | El discurs adreça el tema principal i la llengua s’adequa tant al tema com a la intencionalitat (expositiva – explicativa), amb algunes desviacions.  5 | El discurs no adreça el tema principal i la llengua no s’adequa ni al tema ni a la intencionalitat (expositiva – explicativa).  0 |